Predappio

Predappio is a toun an comune in the province o Forlì-Cesena, in the region o Emilia-Romagna in Italy, wi a population o 6,362. The toun is best kent for bein the birthplace o Benito Mussolini, dictator o Italy frae 1922 tae 1943. Mussolini is an aa buriet at Predappio, an his mausoleum is a local tourist destination, as well as a steid o pilgrimage for Italian neo-Fascists. In Aprile 2009, the toun cooncil banned the sale o fascist souvenirs. 

History

Frae its oreegins, probably Roman, till the 1920s Predappio wis a kintra toun o modest size, situatit on the hills o Forlì. Augustus dividit Italy intae eleiven provinces an Predappio wis athin the saxt province. It is believed that the toun name derives frae the installation in thae locations o an auncient Roman faimily: the Appi. The toun wis sae named Praesidium Domains Appi an abbreviatit tae Pre.DiAppi.

Historically the toun developit aroond the medieval castle, leukin doun the valley. Alang the valley, aboot 2 km frae Predappio, the toun wis kent as Dovia (probably a corruption o the local Roman Road Duo Via).

Benito Mussolini wis born here an efter 1927, seizin the opportunity providit bi a landslide that hit Predappio an haed left mony fowk hameless, it wis decidit tae big a bigger mair prestigious tounship. The new toun wis biggit follaein the airchitectural dictates o the emergin new Fascist regime tae celebrate the birthplace o Mussolini an became, alang wi the nearbi Forlì, la Città del Duce (the Ceety o the Duce): a pilgrimage o the Fascists an mair lately neo-Fascists.

Twin touns
 Breuna, Germany
 Kenderes, Hungary

Freemit airtins

Offeecial wabsteid  
Short presentation o the municipality